Budapest XIX. kerülete

Budapest XIX. kerülete – Kispest 1950. január 1-jével jött létre az addig önálló megyei városból, Kispestből, melyet akkor számos más Budapest környéki településsel együtt Budapesthez csatoltak.

Leírása, története
1950-ben csatolták Kispest városát Budapesthez, mint Budapest XIX. kerületét. A lakásínség enyhítésére, korszerűsítésére 1949–1964 között megépült az „Élmunkás” lakótelep, majd 1977 és 1986 között épült a kerület központjában található lakótelep. A kerülethez Budapest két városrésze tartozik, Kispest és Wekerletelep. Az önkormányzati dokumentumokban rendszeresen a következő felosztás szerinti városrészek is szerepelnek: Wekerletelep, Kispest Lakótelep, Kispest Kertváros, Felső-Kispest, Hagyományos Kispest.

1971-1989 között Kispest új központja az Üllői út (akkor Vörös Hadsereg útja) két oldalán alakult ki. A metró harmadik vonalának kiépítése után a belváros és a kerület között gyors és közvetlen kapcsolat jött létre. A főváros általános rendezési terve egyrészt ennek köszönhetően, másrészt a település erre alkalmas jellegének következtében itt jelölte ki a dél-pesti városközpont helyét. Az Üllői út mentén összesen 125 hektár területen, lebontásra került 4076 lakás, melynek helyén a hagyományos kertvárosi környezetbe nem illő 12100 darab panellakás épült fel, öt és tizenegy szintes házgyári építményekben. Az 1990 utáni fejlesztési programoknak köszönhetően az aszfaltozott utak és a csatornázottság aránya csaknem 100%-ra emelkedett, és teljessé vált a telefon és a kábel TV hálózat kiépítettsége is.

A fejlődés az elmúlt években is folyamatos volt, Kispest területén megépült két modern bevásárlóközpont (Shopmark, KöKi Terminál).

Népesség 

Kispest népessége a rendszerváltozás óta, a főváros többi kerületéhez hasonlóan csökkenő tendenciát mutat. Ez egyrészt a demográfiai folyamatokkal, másrészt az agglomerációba irányuló migrációval magyarázható. A csökkenés mértéke az utóbbi néhány évben jelentősen lassult, az állandó lakónépesség száma meghaladja a 61 ezer főt. A legtöbb kerületi lakos (a teljes lakónépesség közel fele) a Lakótelep városrész tízemeletes panelépületeiben él, a kerület népsűrűsége ezen a területen a legmagasabb. A Kertváros területi kiterjedése jóval nagyobb, azonban az alacsonyabb népsűrűség miatt a városrész lélekszáma elmarad a Lakótelepétől. A Wekerle-telep közel 11 ezer embernek ad otthont. A Kereskedelmi övezet alig több mint ezer lakosával kerületi viszonylatban nagyon ritkán lakott, mivel elsősorban nem lakófunkciójú városrész. A lakható terület nagyságát ezen a területen jelentős mértékben csökkenti még a határán található véderdő is. A lakónépesség életkori megoszlását tekintve megállapítható, hogy a városrészek közül a Lakótelepen a legmagasabb az aktív korú népesség aránya, míg a Wekerle-telepen lakik a legtöbb idős ember.

Hitélet

Kispesti Nagyboldogasszony Főplébánia 
Budapest-Kispest Görögkatolikus Kápolna és Parókia
Kispest Központi Református Egyházközség
Kispest-Rózsatéri Református Egyházközség
Wekerlei Református Egyházközség
Jézus Szíve Plébánia 
Kispest Wekerle-telepi Szent József Plébánia
Kispesti Evangélikus Egyház
Magyarországi Baptista Egyház - Kispest I. gyülekezet
Magyarországi Baptista Egyház - Kispest II. gyülekezet
Magyarországi Evangéliumi Testvérközösség
Magyarországi Új Apostoli Egyház
Budapesti Zsidó Hitközség Kispest-Lőrinc Körzete

Kultúra és művelődés 
KMO Művelődési Központ és Könyvtár  (1191 Budapest, Teleki u. 50.)       

 Kispesti Helytörténeti Gyűjtemény (1191 Budapest, Csokonai u. 9)
 Kispesti Kaszinó (1191 Budapest, Fő utca 42. )
F20 - Ifjúsági és Prevenciós Klub  (1191 Budapest, Fő utca 20. )
KMO Mozgásműhely (1191 Budapest, Szabó Ervin utca 4. )
Nagy Balogh János Kiállítóterem (1191 Budapest, Ady Endre út 57.)

Wekerlei Kultúrház és Könyvtár  

FSZEK kispesti könyvtára  

Fodrász Múzeum – 1194 Bp., Ady E. út 97-99. /Csinszka lakópark/

Nyitva: kedd és csütörtök 14-18-ig, szombat 9-13-ig, tel.: 06-20/942-6878

Helytörténet  

Humánszolgáltatási és Szociális Iroda (polgármesteri hivatal)

Múzeumok, kiállítóhelyek, látnivalók 

Kispesti Helytörténeti Gyűjtemény (1191 Budapest, Csokonai utca 9.)
Nagy Balogh János Kiállítóterem (1191 Budapest, Ady Endre út 57.)
 1960. Kispesti Felszabadulási emlékmű (Bp. XIX. (volt) Lenin tér) Tervező: Dávid Károly Szobrász: Tar (Theisz) István

Sportélete 
 A kerülethez kötődő labdarúgócsapat a Budapest Honvéd FC (korábban Kispesti AC, Budapesti Honvéd, Kispest-Honvéd).
Magyarország negyedik legsikeresebb labdarúgócsapata (14-szeres bajnok) a Fradi, az MTK, és az Újpest után. Mellesleg Puskás Ferenc is kiemelkedő focistánk, aki nem itt született, de a jelenlegi Bozsik stadionban kezdte pályafutását.
 Itt működik a Zoltán utcai sporttelep.
 A kerület női kézilabda csapata, a Kispest NKK, az elmúlt években az NB I/B keleti csoportjának meghatározó együttesévé vált. A 2013/14. évi bajnokságban bronzérmet szerzett, majd 2015/16-ban a bajnok Kisvárdával azonos pontszámmal második lett és ennek köszönhetően a 2016/17. bajnoki évben történetében először az NB I-ben kezdhette meg szereplését. Az első osztályban nem tudott megkapaszkodni a csapat, a 14. helyen végezve esett ki. Napjainkban az immár egycsoportos NB1/b osztály meghatározó tagja a kispesti együttes, jelentős és sikeres utánpótlás képzéssel.

Fontosabb közterületek
 Nagykőrösi út
 Puskás Ferenc utca
 Ady Endre út, korábban Sárkány utca
 Határ út (csomópont)
 Kőbánya-Kispest, az M3-as metróvonal déli végállomása
 Üllői út
 Kispesti Kossuth téri piac

Testvérvárosai
Krzeszowice 
Szmoljan 
Vrbovec 
Zombor 
Pendik 
Tasnád 
Dolceacqua 
Pándorfalu

Kapcsolódó szócikkek 
 Kispest
 Emléktáblák Budapest XIX. kerületében

Jegyzetek

Képgaléria

További információk 
Kispest és Kőbánya érdekességei
https://web.archive.org/web/20110711182246/http://www.kispest.hu/uploads/file/rendeletek/rend001.pdf
http://www.kispest.hu/index.php?mact=News,cntnt01,detail,0&cntnt01articleid=137&cntnt01returnid=215
Irányítószámok
A lakóhely rétegenként történő lehatárolása fizikai jellemzők alapján – Budapest XIX. kerület (Kispest)
https://web.archive.org/web/20080915164330/http://www.templom.hu/phpwcms/index.php?id=14,96,0,0,1,0
http://terkepinfo.com/admin/php/print.php?id=372352&category=2480&category_name=
https://web.archive.org/web/20100122033918/http://www.kispest.hu/news/telepulesfejlesztesi_koncepcio/10103/203/
https://web.archive.org/web/20110711172144/http://www.kispest.hu/uploads/file/koncepciok/IVS_Kispest.pdf
https://web.archive.org/web/20160314084457/http://www.kispest.hu/uploads/file/terkepek/kozlekedesi/kozlek3.jpg
TV Kispest - a kerületi televízió